俟母

俟母，係中古漢語聲母，屬齒音中嘅正齒音，屬莊組，係全濁聲母。喺後世佢同常母合流成禪母，因爲佢喺韻圖二等，所以叫禪二。

擬音 
學界對俟母嘅擬音分兩派，一派擬成捲脷音，擬成/ʐ/，一派擬成舌葉音，擬成/ʒ/。

上古來源 
對上古音嘅研究，有個定論叫照二歸精，意思係話俟母來源自邪母，喺上古音佢係/z/噉樣嘅音，後來因爲介音因素，佢演變成捲脷或舌葉音。

喺粵語嘅演變 
俟母喺粵語變成z。俟母喺古音只有兩個小韻，字好少，個別字喺現代粵語有特殊嘅發音。

下面係一啲例字嘅古今音對比，第一欄例字，第二欄中古音，第三欄現代粵音：

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

喺吳語嘅演變 
俟母喺吳語歸入邪母，對應嘅吳拼係z。

喺普通話嘅演變 
喺普通話對應嘅音係ch或者s。

喺日文嘅演變 
吳音讀ざ行，漢音讀さ行。

喺韓文嘅演變 
讀ㅅ。

喺越南文嘅演變 
讀s，派陽聲調。

類:中古漢語